ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-1872/99

υποβολή: Evelyne Gebhardt (PSE) προς την Επιτροπή

(12 Οκτωβρίου 1999)

Θέμα: Το σήμα προέλευσης και ποιότητας της Βάδης-Βυρτεμβέργης (HQZ)

Ανταποκρίνονται στην πραγματικότητα δημοσιεύματα του Τύπου σύμφωνα με τα οποία «η Ευρωπαϊκή Επιτροπή των Βρυξελλών επιθυμεί να καταργήσει την κρατική στήριξη της σήμανσης τροφίμων από το ομόσπονδο κρατίδιο της Βάδης-Βυρτεμβέργης»; Ποιά μέτρα έχουν προβλεφθεί, για ποιούς λόγους και σε ποιά νομική βάση στηρίζονται; Ποιά άλλα σήματα προϊόντων και μορφές σήμανσης προϊόντων εμπίπτουν στα παραπάνω;

Απάντηση του κ. Fischler εξ ονόματος της Επιτροπής

(5 Νοεμβρίου 1999)

Η Επιτροπή αναθεωρεί προς το παρόν το κοινοτικό πλαίσιο σχετικά με τις κρατικές ενισχύσεις για την προώθηση και διαφήμιση των γεωργικών προϊόντων (ανακοίνωση της Επιτροπής σχετικά με τις κρατικές ενισχύσεις για την προώθηση των γεωργικών και αλιευτικών προϊόντων(1) και το πλαίσιο για κρατικές ενισχύσεις για τη διαφήμιση των γεωργικών προϊόντων και ορισμένων προϊόντων που δεν περιλαμβάνονται στο παράρτημα Ι της συνθήκης ΕΟΚ, πλην των αλιευτικών προϊόντων(2)). Η εν λόγω αναθεώρηση στοχεύει στο να αποσαφηνιστούν οι ισχύοντες κανόνες και να ενημερωθούν βάσει των εξελίξεων στην κοινοτική νομοθεσία και στην νομολογία του Δικαστηρίου των Ευρωπαϊκών Κοινοτήτων. Δεν σχεδιάζεται ωστόσο να γίνουν σημαντικές αλλαγές ουσίας στους ισχύοντες κανόνες.

Το 1989 η Επιτροπή ενέκρινε σχέδιο ενίσχυσης για προώθηση της ποιότητας στο Baden-Wrttemberg. Ρητός όρος για την έγκριση του εν λόγω σχεδίου ήταν να συμφωνούν με το προαναφερθέν πλαίσιο όλες οι ενέργειες προώθησης.

(1) ΕΕ C 272 της 28.10.1986.

(2) ΕΕ C 302 της 12.11.1987.
ΓΡΑΠΤΗ ΕΡΩΤΗΣΗ P-1848/99

υποβολή: Carlos Carnero Gonzlez (PSE) προς την Επιτροπή

(11 Οκτωβρίου 1999)

Θέμα: Συλλήψεις αντιφρονούντων από την κυβέρνηση της Ισημερινής Γουϊνέας

Στις 9 Σεπτεμβρίου 1999, o Plasido Mic, Πρόεδρος του Κόμματος Σύγκλησης για την Κοινωνική Δημοκρατία (SPDS, μέλος της Σοσιαλιστικής Διεθνούς) και «εκλεγμένος» βουλευτής κατά τις γενικές εκλογές της 7ης Μαρτίου του ιδίου έτους ο οποίος όμως παραιτήθηκε από την έδρα του σε ένδειξη διαμαρτυρίας για την πλήρη απουσία δημοκρατικών συνθηκώνπό την οποία διεξήχθησαν οι εκλογές , συνελήφθη κατά τρόπον αυθαίρετο από τις αρχές της Ισημερινής Γουϊνέας και παρέμεινε στη φυλακή επί μία εβδομάδα. Πρόκειται για ένα ακόμη παράδειγμα, ιδιαιτέρως δε σοβαρό, της μη τήρησης τωνποσχέσεων εκδημοκρατισμού που έχει ανακοινώσει η κυβέρνηση του Malabo ενώπιον της Διεθνούς Κοινότητας και, κατά το παρελθόν, ενώπιον του Προέδρου της Ευρωπαϊκής Επιτροπής.

Ποιά αντίποινα σκοπεύει να λάβει η Επιτροπή για το γεγονός αυτό και τί σκοπεύει να πράξει προκειμένου να ζητήσει από τον Πρόεδρο Teodoro Obiang τον πλήρη σεβασμό των ανθρωπίνων δικαιωμάτων και την ταχεία εγκαθίδρυση της δημοκρατίας σε αυτή την χώρα, η οποία μετέχει στην Σύμβαση Lom;

Απάντηση του κυρίου Nielson εξ ονόματος της Επιτροπής

(12 Νοεμβρίου 1999)

Η Επιτροπή γνωρίζει τις δυσκολίες που αντιμετωπίζονται κατά τη διαδικασία εκδημοκρατισμού, ιδίως όσον αφορά την άσκηση των θεμελιωδών ελευθεριών της αντιπολίτευσης στην Ισημερινή Γουϊνέα. Όσον αφορά τη σύλληψη του κυρίου Placido Mico, προέδρου της Σύγκλισης για την Κοινωνική Δημοκρατία (CPDS) και «ηγέτη» της αντιπολίτευσης στην Ισημερινή Γουϊνέα, η Επιτροπή από κοινού με τα κράτη μέλη που εκπροσωπούνται επιτόπου (Ισπανία και Γαλλία), προέβη σε διάβημα προς τις εθνικές αρχές με σκοπό να λάβει εξηγήσεις για τους λόγους της σύλληψης και συνέχισης της προφυλάκισης του κυρίου Mico. Ο κύριος Mico αποφυλακίστηκεπό όρους στις 16 Σεπτεμβρίου 1999. Η Επιτροπή εξακολουθεί να παρακολουθεί στενά τις εξελίξεις στη χώρα και συνεχίζει το διάλογο με τις εθνικές αρχές με σκοπό να προωθήσει και να παγιώσει την ευαίσθητη διαδικασία εκδημοκρατισμού.

Έτσι, η Επιτροπή εξετάζει τη δυνατότητα να στηρίξει την τρέχουσα διαδικασία με θετικές ενέργειες συμπεριλαμβανομένης της βοήθειας για τη διοργάνωση δημοτικών εκλογών στις αρχές του 2000, εφόσον η εκλογική διαδικασία ακολουθηθεί με παραδεκτές συνθήκες διαφάνειας και ισότητας και εφόσον καταρτιστεί ένα ολικό πρόγραμμα στήριξης της παγίωσης της διαδικασίας εκδημοκρατισμού, της βελτίωσης της κατάστασης των δικαιωμάτων του ανθρώπου και της οικοδόμησης ενός κράτους δικαίου στην Ισημερινή Γουϊνέα.
ΓΡΑΠΤΗ ΕΡΩΤΗΣΗ P-2102/99

υποβολή: John Cushnahan (PPE-DE) προς το Συμβούλιο

(15 Νοεμβρίου 1999)

Θέμα: Αποστολές Επιτήρησης της Ευρωπαϊκής Κοινότητας

Πόσες Αποστολές Επιτήρησης της Ευρωπαϊκής Κοινότητας ( ECMM ) απασχολούνται επί του παρόντος, και σε ποιες χώρες; Ποια είναι τα συνεπαγόμενα ετήσια έξοδα και, εάν μερικοί από τους επιτηρητές δεν είναιπήκοοι της ΕΕ, από ποια χώρα προέρχονται;

Ποιος είναι ο σκοπός αυτού του κοινοτικού συστήματος επιτήρησης και κατά τι διαφέρει από τις διαδικασίες αναφοράς και τις πληροφορίες που είναι διαθέσιμες στους πρεσβευτές της ΕΕ στις χώρες αυτές;

Απάντηση

(24 Ιανουαρίου 2000)

1. Σύμφωνα με τα πλέον πρόσφατα αριθμητικά στοιχεία, η Αποστολή Επιτήρησης της Ευρωπαϊκής Κοινότητας (ECMM) περιλαμβάνει 259 μέλη διεθνούς προσωπικού και 174 μέλη τοπικά απασχολούμενου προσωπικού. Οι δύο χώρες που δεν ανήκουν στην ΕΕ και συμμετέχουν στην ECMM είναι η Νορβηγία και η Σλοβακία.

Ο τομέας δράσης της ECMM καλύπτει την περιοχή των Δυτικών Βαλκανίων, δηλαδή την Κροατία, τη Βοσνία και Ερζεγοβίνη, την ΟΔΓ/Μοντενέγκρο, την ΟΔΓ/Κοσσυφοπέδιο, την πρώην Γιουγκοσλαβική Δημοκρατία της Μακεδονίας και την Αλβανία.

2. Οι τρέχουσες ετήσιες κοινές δαπάνες για την Αποστολή Επιτήρησης ανέρχονται σε περίπου 16 εκατομμ. γερμανικά μάρκα για το 1999, τα οποία καλύπτονται από τα συμμετέχοντα κράτη σύμφωνα με καθορισμένη κλείδα κατανομής. Επιπλέον, οι συμμετέχουσες χώρες πληρώνουν το άμεσο κόστος του προσωπικού που αποστέλλουν.

3. Η ECMM είναι μοναδική όσον αφορά την περιφερειακή προσέγγιση, καθότι ο τομέας ευθύνης της καλύπτει ολόκληρη την πρώην Γιουγκοσλαβία εκτός από τη Σλοβενία, συν την Αλβανία. Αυτό προσφέρει στην ECMM ένα συγκριτικό πλεονέκτημα, καθ' ότι έχει μια συνολική εικόνα της περιοχής την οποία οι πρεσβείες στις επιμέρους χώρες δεν έχουν.

Οι στόχοι της ECMM είναι, μεταξύ άλλων:

- η παροχή αξιόπιστων πληροφοριών με βάση την επιτόπια παρατήρηση, οι οποίες μπορούν να συμβάλουν στη διαμόρφωση της πολιτικής και των αποφάσεων της ΕΕ. Οι πληροφορίες διοχετεύονται σε όλα τα κράτη μέλη (και σε αυτά που δεν έχουν πρεσβείες σε όλες τις εν λόγω χώρες) και την Επιτροπή,

- η σχεδιασμένη και συμπληρωματική συνεργασία με τις συναφείς διεθνείς οργανώσεις, ώστε να αποφεύγεται η περιττή αλληλεπικάλυψη των δράσεων, λαμβάνονταςπόψη το Σύμφωνο Σταθερότητας για τη Νοτιοανατολική Ευρώπη και την μελλοντική Κοινή Στρατηγική της Ένωσης για τα Δυτικά Βαλκάνια,

- η έγκαιρη προειδοποίηση σε περίπτωση σύγκρουσης ή αναταραχής στην περιοχή,

- η συμβολή στην δημιουργία περιβάλλοντος εμπιστοσύνης και ασφάλειας,

- η εκπλήρωση ειδικών προσωρινών καθηκόντων (π.χ. επιτήρηση των συνόρων, επιτήρηση του εμπάργκο) όπου χρειάζεται,

- η εμφανέστερη εκδήλωση του ζωηρού κοινοτικού ενδιαφέροντος για τις εξελίξεις στην περιοχή.
ΓΡΑΠΤΗ ΕΡΩΤΗΣΗ P-2389/99

υποβολή: Gorka Knrr Borrs (Verts/ALE) προς την Επιτροπή

(1 Δεκεμβρίου 1999)

Θέμα: Απειλές λόγω των ευρωπαϊκών επενδύσεων στην Κούβα

Σύμφωνα με πληροφορίες που προέρχονται από επίσημες πηγές, οι αμερικανικές αρχές ασκούν πιέσεις στην ισπανική επιχείρηση Sol-Meli σχετικά με τις επενδύσεις της στην Κούβα.

Διαθέτει αποδεικτικά στοιχεία η Επιτροπή σχετικά με τις εν λόγω πιέσεις, και συμμερίζεται την άποψη ότι οποιαδήποτε μορφή πιέσεων σε επιχειρήσεις ενός κράτους μέλους θα συνεπαγόταν σαφή ένδειξη εχθρικής στάσης κατά της Ευρωπαϊκή νωσης στο σύνολό της;

Έχει προβεί σε διαβήματα η Επιτροπή εκδηλώνοντας το ενδιαφέρον της για τηνπόθεση αυτή;

Εάν επιβεβαιωνόταν ότι ασκούνται πράγματι οι πιέσεις αυτές, θα είχε την πρόθεση η Επιτροπή να λάβει οποιοδήποτε μέτρο στο πλαίσιο των συμφωνιών που έχουν συναφθεί μεταξύ της Ευρωπαϊκής νωσης και των Ηνωμένων Πολιτειών;

Απάντηση του κ. Patten εξ ονόματος της Επιτροπής

(16 Δεκεμβρίου 1999)

Η Επιτροπή γνωρίζει ότι οι αμερικανικές αρχές διεξάγουν έρευνες, βάσει του νόμου του Χελμς-Μπάρτον, όσον αφορά τις δραστηριότητες ορισμένων κοινοτικών επιχειρήσεων στη Κούβα όπως της επιχείρησης Sol-Melia.

H συμφωνία μεταξύ της Κοινότητας και των Ηνωμένων Πολιτειών της 18ης Μαΐου 1998 αντιπροσωπεύει δέσμη δεσμεύσεων και των δύο πλευρών που αποσκοπούν στην οριστική επίλυση των διμερών θεμάτων που έχουν ανακύψει από την εφαρμογή της εξωεδαφικής νομοθεσίας των Ηνωμένων Πολιτειών. Ως συνέπεια της δέσμης αυτής δεσμεύσεων, η Κοινότητα ανέστειλε τη διαδικασία που είχε κινήσει στο πλαίσιο του Παγκόσμιου Οργανισμού Εμπορίου (ΠΟΕ) για να κηρυχθεί η εν λόγω νομοθεσία ασυμβίβαστη με τις πολυμερείς εμπορικές δεσμεύσεις των Ηνωμένων Πολιτειών. Από τη στιγμή της επίτευξης της σχετικής συμφωνίας δεν ελήφθη κανένα μέτρο κατά κοινοτικών επιχειρήσεων ή μεμονωμένων ατόμων βάσει του νόμου του Χελμς -Μπάρτον. Ωστόσο, κατά τη στιγμή της συμφωνίας, η Κοινότητα κατέστησε σαφές ότι η δέσμευσή της ως προς τη μη σύσταση της ειδικής ομάδας του ΠΟΕ κατά του νόμου του Χελμς-Μπάρτον και του νόμου για την επιβολή κυρώσεων κατά του Ιράν και της Λιβύης ισχύει μόνον εφόσον δεν λαμβάνονται μέτρα κατά κοινοτικών επιχειρήσεων ή μεμονωμένων ατόμων βάσει των εν λόγω νόμων.

Σε πρόσφατες επαφέςψηλού επιπέδου με τις Ηνωμένες Πολιτείες, η Επιτροπή κατέστησε σαφή τη θέση της όσον αφορά το νόμο του Χελμς-Μπάρτον και τις ανησυχίες της Κοινότητας για τηνπόθεση Sol-Meli. Οι Ηνωμένες Πολιτείες εκλήθησαν να τηρήσουν τις δεσμεύσεις τους,στο πλαίσιο της δέσμης της 18ης Μαΐου 1998,όσον αφορά τον τίτλο IV του νόμου του Χέλμς -Μπάρτον.

Η Επιτροπή παρακολουθεί εκ του σύνεγγυς το συγκεκριμένο θέμα και θα συνεχίσει να τηρεί ενήμερο το Κοινοβούλιο για κάθε νέα σημαντική εξέλιξη.
ΓΡΑΠΤΗ ΕΡΩΤΗΣΗ P-1791/99

υποβολή: Patricia McKenna (Verts/ALE) προς την Επιτροπή

(30 Σεπτεμβρίου 1999)

Θέμα: Εξαγωγές όπλων

Υπό το φως του προσφάτου δημοσίου διαλόγου σχετικά με την εξαγωγή όπλων από τη Βρετανία και άλλα κράτη μέλη ΕΕ προς άλλες χώρες οι οποίες καταπατούν τα ανθρώπινα δικαιώματα και ευρίσκονται σε κατάσταση σοβαρής συρράξεως, επί παραδείγματι Ινδονησία και κρίση στο Ανατολικό Τιμόρ, σχεδιάζετε να καταστήσετε στο μέλλον αυστηρότερη τη νομοθεσία περί πωλήσεως όπλων;

Δύναται η Επιτροπή να επιβεβαιώσει ή να διαψεύσει ότι το Ηνωμένο Βασίλειο παραβίασε το εμπάργκο της 13ης Σεπτεμβρίου περί πωλήσεως όπλων στην Ινδονησία, δεδομένου ότι σύμφωνα με πληροφορίες τρία πολεμικά αεροσκάφη Hawk από τη Βρετανία παραδόθηκαν κρυφά στην Ινδονησία την περασμένη εβδομάδα; Εάν οι πληροφορίες αυτές αληθεύουν, δύναται η Επιτροπή να εξηγήσει ποία μέτρα θα ληφθούν κατά της παραβιάσεως του εμπάργκο από το Ηνωμένο Βασίλειο;

Αναγνωρίζει ότι χρειάζεται επειγόντως αφενός να καταστήσει η ΕΕ αυστηρότερον τον κώδικα συμπεριφοράς του 1998 περί εξαγωγής όπλων και αφετέρου και σημαντικότερο να εγκριθούν προληπτικά μέτρα κατά οιασδήποτε προσπαθείας αποφυγής του κώδικα συμπεριφοράς;

Απάντηση του κυρίου Patten εξ ονόματος της Επιτροπής

(20 Οκτωβρίου 1999)

Έως σήμερα, το εμπόριο όπλων με βάση το άρθρο 296 της συνθήκης ΕΚ (πρώην άρθρο 223) είχε εξαιρεθεί από το πεδίο εφαρμογής των κανόνων της συνθήκης και, κατά συνέπεια, εμπόδιζε τις κοινοτικές ενέργειες. Το εμπόριο όπλων εξετάζεται αυτή τη στιγμή στο πλαίσιο της Κοινής Εξωτερικής Πολιτικής και Πολιτικής Ασφάλειας (ΚΕΠΠΑ), με την οποία η Επιτροπή συνδέεται απόλυτα.

Η Επιτροπή δεν έχει ούτε την εξουσία ούτε τα μέσα για να επιβεβαιώσει ή να αρνηθεί πιθανές παραβιάσεις του εμπάργκο. Η όλη ευθύνη για τη χορήγηση άδειας εξαγωγής όπλων ανήκει στις εθνικές κυβερνήσεις.

Ο Κώδικας συμπλήρωσε ένα χρόνο ύπαρξης και, όπως αναγνωρίσθηκε στην πρώτη ετήσια έκθεση, οι αρχικές εμπειρίες των κρατών μελών κατά τη διάρκεια της περιόδου αυτής είναι θετικές. Εντούτοις, δεν παραγνωρίζεται το γεγονός ότιπάρχουν λόγοι διαρκούς ενίσχυσης του Κώδικα και της εφαρμογής του. Ο σκοπός της διαδικασίας ετήσιας αναθεώρησης είναι ο προσδιορισμός των πιθανών βελτιώσεων. Φυσικά, οποιαδήποτε τροπολογία του Κώδικα απαιτεί τη στήριξη όλων των κρατών μελών.
ΓΡΑΠΤΗ ΕΡΩΤΗΣΗ P-2570/99

υποβολή: W.G. van Velzen (PPE-DE) προς την Επιτροπή

(16 Δεκεμβρίου 1999)

Θέμα: Γραμματεία του Ενεργειακού Χάρτη

Στην εφημερίδα NRC Handelsblad της 20ής Νοεμβρίου αναγραφόταν ότι η κυβέρνηση της Ολλανδίας ανησυχεί για την κακή διεύθυνση της γραμματείας του Ενεργειακού Χάρτη στις Βρυξέλλες. Πέρυσι, κατόπιν αιτήματος του τότε προέδρου του διοικητικού συμβουλίου του Ενεργειακού Χάρτη κ. Rutten, το γραφείο παροχής συμβουλών σε διευθύνσεις επιχειρήσεων Arthur D. Little εκπόνησε μελέτη για τη διεύθυνση της εν λόγω γραμματείας.

1. Ποιά πρόοδος έχει σημειωθεί όσον αφορά το πρωτόκολλο του Ενεργειακού Χάρτη;

2. χει ενημερωθεί η Επιτροπή σχετικά με τη μελέτη του εκπόνησε το γραφείο Arthur D. Little για τη λειτουργία της γραμματείας του Ενεργειακού Χάρτη;

3. Πώς έχει χαρακτηρισθεί η μελέτη αυτή και πότε θα μπορέσει να τεθεί στη διάθεση των κρατών μελών και του Ευρωπαϊκού Κοινοβουλίου;

4. Αληθεύει άραγε ότι η Φινλανδική προεδρία ζήτησε από το γενικό γραμματέα του Ενεργειακού Χάρτη κ. Schtterle να κοινοποιήσει την έκθεση στα κράτη μέλη της Ε.Ε.;

5. Αληθεύει ότι η Γερμανία θεωρεί άτοπη την κοινοποίηση της έκθεσης αυτής;

Απάντηση της κυρίας de Palacio εξ ονόματος της Επιτροπής

(10 Ιανουαρίου 2000)

Η Ευρωπαϊκή Επιτροπή πληροφορήθηκε σχετικά με την ύπαρξη της έκθεσης μιας συμβουλευτικής εταιρείας σχετικά με τη διαχείριση της γραμματείας του Χάρτη Ενέργειας. Αυτή η έκθεση χαρακτηρίστηκε απόρρητη και δεν διαβιβάστηκε στην Επιτροπή.

Με βάση την πρόταση της Κοινότητας, η Διάσκεψη του Χάρτη Ενέργειας με τηνποστήριξη του προέδρου της, κ. Christophersen, αποφάσισε ομόφωνα στις 7 Δεκεμβρίου 1999 να αντικαταστήσει τον νυν Γενικό Γραμματέα, κ. Schtterle (Γερμανία) από την 1η Ιανουαρίου 2000 με την κυρία Kemper (Γερμανία) για τέσσερα έτη με τη δυνατότητα παράτασης του αξιώματος για μια πρόσθετη περίοδο δύο ετών.
ΓΡΑΠΤΗ ΕΡΩΤΗΣΗ P-1798/99

υποβολή: Camilo Nogueira Romn (Verts/ALE) προς την Επιτροπή

(1 Οκτωβρίου 1999)

Θέμα: Εφαρμογή της αρχής της εταιρικότητας κατά την εκπόνηση του Σχεδίου Περιφερειακής Ανάπτυξης 2000-2006 των Αυτόνομων Κοινοτήτων του ισπανικού κράτους του Στόχου 1, όπως η Γαλικία

Οπως ήδη επεσήμανα με επιστολή μου προς τον Επίτροπο Michel Barnier, η κεντρική κυβέρνηση της Ισπανίας δεν εφήρμοσε, κατά την εκπόνηση και έγκριση του Προγράμματος Περιφερειακής Ανάπτυξης 2000-2006 του ισπανικού κράτους για τις περιοχές του στόχου 1, την αρχή της εταιρικότητας, εφόσον δεν συμμετέσχον οι οικονομικοί και κοινωνικοί εταίροι ούτε επέτρεψε την δημοκρατική συμμετοχή των κοινοβουλίων των ενδιαφερόμενων αυτόνομων κοινοτήτων, αγνοώντας μάλιστα τις πολιτικές και οικονομικές τους αρμοδιότητες.

Ούτως εχόντων των πραγμάτων, πώς σκοπεύει η Επιτροπή να επιβάλει τον σεβασμό της αρχής της εταιρικότητας και των αρμοδιοτήτων των αυτόνομων κοινοτήτων, όπως η Γαλικία, κατά την εκπόνηση του Προγράμματος Περιφερειακής Ανάπτυξης 2000-2006 και κατά την διαχείριση του Κοινοτικού Πλαισίου Στήριξης 2000-2006, όπου, στην ουσία, συγκεντρώνονται όλες οι επενδύσεις για την οικονομική ανάπτυξη, τη δημιουργία θέσεων απασχόλησης και μεταφορικών δικτύων για την περίοδο αυτή;

Απάντηση του κ. Barnier εξ ονόματος της Επιτροπής

(28 Οκτωβρίου 1999)

Η Επιτροπή δεν έλαβε ακόμη το σχέδιο περιφερειακής ανάπτυξης, στο οποίο αναφέρεται το Αξιότιμο Μέλος του Κοινοβουλίου. Μόλις λάβει το έγγραφο θα το εξετάσει προσεκτικά, κυρίως όσον αφορά την τήρηση της αρχής της εταιρικής σχέσης, όπως αυτή προβλέπεται από τον κανονισμό (ΕΚ) αριθ. 1260/99 του Συμβουλίου της 21ης Ιουνίου 1999 περί γενικών διατάξεων για τα Διαρθρωτικά Ταμεία(1).

Δεδομένου ότι πρόκειται για σχέδια, τα άρθρα 15 και 16 του προαναφερθέντος κανονισμού προβλέπουν πράγματι αντιστοίχως ότι «τα σχέδιαποβάλλονται από το κράτος μέλος στην Επιτροπή κατόπιν διαβούλευσης με τους εταίρους» και περιλαμβάνουν «απολογισμό των διατάξεων που τέθηκαν σε εφαρμογή για διαβούλευση με τους εταίρους».

(1) ΕΕ L 161 της 26.6.1999.
ΓΡΑΠΤΗ ΕΡΩΤΗΣΗ P-2442/99

υποβολή: Christopher Heaton-Harris (PPE-DE) προς την Επιτροπή

(13 Δεκεμβρίου 1999)

Θέμα: Πεκίνο + 5 διάσκεψη του ΟΗΕ

Πρόκειται η Επιτροπή να χρηματοδοτήσει τις ΜΚΟ που επιθυμούν να παρακολουθήσουν το προσεχές έτος τις συνεδριάσεις Πεκίνο + 5 στη Νέα Υόρκη;

Τι είδους κριτήρια θα πρέπει να ικανοποιούν αυτές οι ΜΚΟ για να λάβουν τέτοια χρηματοδοτική στήριξη;

Απάντηση της κυρίας Διαμαντοπούλου εξ Ευρωπαϊκής Επιτροπής

(5 Ιανουαρίου 2000)

Η ειδική σύνοδος των Ηνωμένων Εθνών (ΗΕ) «Γυναίκες 2000, Ισότητα Φύλων, Ανάπτυξη και Ειρήνη για τον 21 Νοεμβρίου 2000» θα αποτελέσει φόρουμ για την εκ νέου επικύρωση της αφοσίωσης και την αξιολόγηση της προόδου των κυβερνήσεων στην εφαρμογή των στραμμένων στο μέλλον στρατηγικών από το 1985 και της δήλωσης του Beijing, καθώς και της πλατφόρμας δράσης του 1995.

Τα κράτη μέλη των ΗΕ διορίζουν τις αντιπροσωπείες τους για τη συμμετοχή στις παγκόσμιες διασκέψεις και συνεδριάσεις των ΗΕ. Δεν ζητείται επίσημα από τις κυβερνήσεις να περιλάβουν μη κυβερνητικές οργανώσεις (ΜΚΟ) στις εθνικές αντιπροσωπείες τους αλλά, ενόψει της ομόφωνης αναγνώρισης του σημαντικού ρόλου που διαδραματίζουν οι γυναικείες ΜΚΟ στη διαδικασία συνέχισης του Beijing, οι εκπρόσωποι των ΜΚΟ περιλαμβάνονται όλο και περισσότερο στις εθνικές αντιπροσωπείες.

Η αρμοδιότητα για την χρηματοδότηση της συμμετοχής των ΜΚΟ ανήκει πρώτον στον ίδιο τον εθελοντικό τομέα και κατόπιν στην κυβέρνηση σε εθνικό επίπεδο. Η Ευρωπαϊκή Επιτροπή δεν διαθέτει πόρους για τη χρηματοδότηση των ΜΚΟ που επιθυμούν να παραστούν στην πέμπτη σύνοδο του Beijing.

Η Κοινότητα, εκπροσωπούμενη από την Ευρωπαϊκή Επιτροπή, παρά το ότι έχειπογράψει την δήλωση και την πλατφόρμα δράσης του Beijing, έχει καθεστώς παρατηρητή ενώπιον των ΗΕ.
ΓΡΑΠΤΗ ΕΡΩΤΗΣΗ P-1796/99

υποβολή: Marco Pannella (TDI) προς την Επιτροπή

(1 Οκτωβρίου 1999)

Θέμα: Απαγωγή του κ. Vu Duc Binh και σύλληψη 24 μελών του PAP

Σύμφωνα με δηλώσεις του κ. Thomas Hammarberg, ειδικού αντιπροσώπου του Γενικού Γραμματέα του ΟΗΕ για τα ανθρώπινα δικαιώματα στην Καμπότζη, φαίνεται ότι ο κ. Vu Duc Binh, μέλος του Λαϊκού Κόμματος Δράσης (PAP) και αντίθετος στο κομμουνιστικό καθεστώς του Ανόι, τον περασμένο Αύγουστο απήχθη και κρατείτο από την αστυνομία της Καμπότζης και ότι σήμερα βρίσκεται στο Βιετνάμ. Επιπλέον, σύμφωνα με πληροφορίες του επίσημου βιετναμικού τύπου, δικαστήριο του Ανόι επέβαλε σε 24 μέλη του ιδίου κόμματος ποινή συνολικής φυλάκισης 224 ετών, διότι εισήλθαν κρυφά στο Βιετνάμ με την πρόθεση να ανατρέψουν την κομμουνιστική κυβέρνηση.

Ποιες πληροφορίες έχει στη διάθεσή της η Επιτροπή σχετικά με την απαγωγή του κ. Vu Duc Binh, τις συλλήψεις των 24 μελών του Λαϊκού Κόμματος Δράσης και τις συνθήκες κράτησής τους; Ποιες πρωτοβουλίες ανέλαβε ή σκοπεύει να αναλάβει η Επιτροπή με στόχο την όσο το δυνατόν ταχύτερη αποφυλάκιση των ατόμων αυτών; Γενικότερα, ποιες πρωτοβουλίες ανέλαβε ή σκοπεύει να αναλάβει η Επιτροπή για ναποστηρίξει τον εκδημοκρατισμό και την ανάπτυξη της οικονομίας της αγοράς στο Βιετνάμ; Τέλος, η Επιτροπή έκανε γνωστή, ή προτίθεται να το πράξει, τη δυσαρέσκειά της στην Καμπότζη για το ρόλο που διαδραμάτισε η χώρα αυτή στην απαγωγή του κ. Vu Duc Binh;

Απάντηση του κυρίου Patten εξ ονόματος της Επιτροπής

(21 Οκτωβρίου 1999)

Η Επιτροπή πέραν των ανεπιβεβαίωτων πληροφοριών που αναφέρονται από τον τύπο και των πληροφοριών που έχει συλλέξει το Κέντρο δικαιωμάτων του ανθρώπου των Ηνωμένων Εθνών στην Πνομ Πενχ οι οποίες, μερικές φορές, αποκλίνουν, δεν διαθέτει έως σήμερα καμιά άλλη πληροφορία για την απαγωγή τον Αύγουστο του 1999 του κυρίου Vu Duc Binh και τη σύλληψη των 24 μελών του βιετναμικού κόμματος Λαϊκής Δράσης. Ζήτησε από τις αντιπροσωπείες της στο Ανόι και στη Μπανγκόκ (για την Πνομ Πενχ) να επαγρυπνούν για τη λήψη συμπληρωματικών πληροφοριών.

Στο πλαίσιο της συνεργασίας της με την Καμπότζη και το Βιετνάμ, η Επιτροπήπενθυμίζει συνεχώς τη σημασία που αποδίδει η Ένωση στο σεβασμό των δημοκρατικών αρχών και των θεμελιωδών δικαιωμάτων του ανθρώπου, στις αρχές της Χάρτας των Ηνωμένων Εθνών, στην Οικουμενική Διακήρυξη των δικαιωμάτων του ανθρώπου, στη διακήρυξη της Βιέννης, στο πρόγραμμα δράσης της παγκόσμιας διάσκεψης για τα ανθρώπινα δικαιώματα του 1993, όπως διατυπώθηκαν στις συμφωνίες συνεργασίας με τις δυο αυτές χώρες.
ΓΡΑΠΤΗ ΕΡΩΤΗΣΗ P-1605/99

υποβολή: Marianne Thyssen (PPE-DE) προς την Επιτροπή

(7 Σεπτεμβρίου 1999)

Θέμα: Η διεύρυνση της νομικής βάσης για τη χορήγηση κοινοτικής ενίσχυσης

Η κοινοτική νομοθεσία προβλέπει επί του παρόντος ορισμένα κοινοτικά μέτρα στήριξης για τις επιχειρήσεις που πλήττονται από κρίση, εφόσον η κρίση αυτή οφείλεται σε κτηνιατρική ή φυτοϋγειονομική ασθένεια των ζώων, οπόταν απαιτείται να αποσυρθούν από την αγορά τα παράγωγα προϊόντα των ζώων αυτών, προκειμένου να αποφευχθεί η μετάδοση της ασθένειας στον άνθρωπο. Τα κοινοτικά μέτρα στήριξης που ελήφθηκαν στο πλαίσιο της κρίσης της ΣΕΒ, βασίζονταν στην ως άνω νομική βάση.

Στην περίπτωση της κρίσης της διοξίνης αποφασίσθηκε επίσης σε κοινοτικό επίπεδο να αποσυρθούν τα ενεχόμενα ζώα από το εμπόριο, χάριν προστασίας της δημόσιαςγείας. Η μόνη διαφορά συνίσταται στο γεγονός ότι η ασθένεια δεν οφείλεται σε ίωση ή βακτηριδική μόλυνση, αλλά σε ανθρώπινο λάθος. Οι συνέπειες όμως για τις επιχειρήσεις είναι ανάλογες.

Δεν συμμερίζεται η Επιτροπή την άποψη ότι το εύρος της κρίσης της διοξίνης στο Βέλγιο και το γεγονός ότι παρόμοιο ανθρώπινο λάθος είναι δυνατόν να συμβεί και σε άλλα κράτη μέλη, καθιστούν σκόπιμη τη διεύρυνση της νομικής βάσης για τη χορήγηση κοινοτικής ενίσχυσης, κατά τρόπον ώστε στο μέλλον, η εμφάνιση αντικειμενικώς ανιχνεύσιμων ασθενειών σε ζώα με αποτέλεσμα να καθίστανται τα ζώα αυτά και τα παράγωγα προϊόντα τους ακατάλληλα για ανθρώπινη κατανάλωση και να απαιτείται η απόσυρσή τους από την αγορά να συνιστά επαρκή λόγο χορηγήσεως κοινοτικής ενίσχυσης στις πληγείσες επιχειρήσεις;

Είναι διατεθειμένη η Επιτροπή, εν ανάγκη, ναποβάλει νομοθετικές προτάσεις για τη δημιουργία νομικής βάσης;

Απάντηση του κ. Fischler εξ ονόματος της Επιτροπής

(8 Οκτωβρίου 1999)

Πράγματι, στο κοινοτικό δικαίο, δηλαδή στην απόφαση 90/0424/ΕΟΚ του Συμβουλίου της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), προβλέπεται χρηματοδοτική δράση της Κοινότητας μόνο για την εξάλειψη και την παρακολούθηση των νόσων που αναφέρονται στον κατάλογο ο οποίος περιλαμβάνεται στο παράρτημα της εν λόγω απόφασης, κατάλογος στον οποίο περιλαμβάνεται επίσης και η σπογγώδης εγκεφαλοπάθεια των βοοειδών (ΣΕΒ).

Η κρίση της διοξίνης δεν προκλήθηκε από μια από τις νόσους που περιλαμβάνονται στον κατάλογο αυτό, αλλά οφείλεται σε ανθρώπινο λάθος που είχε ως αποτέλεσμα την μόλυνση της τροφικής αλυσίδας.

Η Επιτροπή πιστεύει ότι στην περίπτωση ανθρώπινου λάθους, οι κανόνες σχετικά με την ευθύνη πρέπει να ληφθούνπόψη. Σε όλες τις περιπτώσεις, οπεύθυνος της μόλυνσης δεν μπορεί να λάβει αποζημίωση.

Όσον αφορά την δυνατότητα για τα κράτη μέλη να χορηγήσουν κρατικές ενισχύσεις σε άτομα ή σε επιχειρήσεις που έχουνποστεί τις επιζήμιες συνέπειες λόγω του λάθους αυτού, η Επιτροπή παραπέμπει το Αξιότιμο Μέλος του Κοινοβουλίου στην απάντηση που είχε αποστείλει για το θέμα αυτό στο πλαίσιο της ερώτησης P-1609/99(2).

(1) ΕΕ L 224 της 18.8.1990.

(2) ΕΕ C 27 E της 29.1.2000, σελ. 147.